ম্যারি লুইস স্ট্রিপ ১৯৪৯ সালের ২২শে জুন নিউ জার্সির সামিট শহরে জন্মগ্রহণ করেন। তার মাতা ম্যারি উলকিনসন স্ট্রিপ (ম্যারি উল্‌ফ উইলকিনস) একজন পেশাদার চিত্রকর ও চিত্র সম্পাদক ছিলেন। তার পিতা হ্যারি উইলিয়াম স্ট্রিপ জুনিয়র ছিলেন একজন ঔষধ প্রস্তুতকারী প্রতিষ্ঠানের নির্বাহী। ডানা ডেভিড এবং তৃতীয় হ্যারি উইলিয়াম নামে তার দু'টো ভাই রয়েছে।

পৈত্রিকসূত্রে তার পূর্বপুরুষগণ জার্মানির লোফেনাউ বংশোদ্ভূত। পরবর্তীকালে তারা অভিবাসিত হয়ে মার্কিন যুক্তরাষ্ট্রে স্থায়ীভাবে বসবাস করতে থাকেন। তন্মধ্যে পূর্বপুরুষদের একজন মেয়র হিসেবে নির্বাচিত হয়েছিলেন। তার পিতার পূর্বপুরুষদের অন্য একটি গোষ্ঠী সুইজারল্যান্ডের ছোট্ট নগরী গিসুইল বংশোদ্ভূত। তার মায়ের পূর্বপুরুষেরা ইংরেজ, আইরিশ ও জার্মান ছিলেন। তাদের কিয়দংশ পেনসিলভানিয়া এবং রোড আইল্যান্ডে জন্মেছেন ও সপ্তদশ শতকে ইংল্যান্ড থেকে অভিবাসিত হয়ে এসেছেন।

শৈশবকাল
সম্মাননা
আলোচিত সাফল্য
সঙ্গীত জগৎ